User talk:Trotcsmtb27

หน่วยฝึกนักศึกษาวิชาทหาร มณฑลทหารบกที่ ๒๗

หน่วยฝึกนักศึกษาวิชาทหาร มณฑลทหารบกที่ ๒๗ ( นฝ.นศท.มทบ.๒๗ ) ที่ตั้งหน่วย ค่ายประเสริฐสงคราม ตำบลเหนือเมือง อำเภอเมือง   จังหวัดร้อยเอ็ด หมายเลขโทรศัพท์: ๐๔๓-๕๑๒๖๒๒ โทร.ทบ. ๒๐๙๕๙

ประวัติหน่วย

หน่วยฝึกนักศึกษาวิชาทหารมณฑลทหารบกที่ ๒๗ เป็นหน่วยในอัตราการจัดของมณฑลทหารบกที่ ๒๗ ตั้งอยู่ที่ ค่ายประเสริฐสงคราม ถนนกองพล  ๑๐ ตำบลเหนือเมือง   อำเภอเมือง  จังหวัดร้อยเอ็ด โดยได้รับการจัดตั้งเมื่อวันที่ ๑๓ ตุลาคม พ.ศ.๒๕๒๖  มีที่ตั้งชั่วคราวอยู่ที่ กองพันทหารราบที่  ๑  กรมทหารราบที่  ๑๖  บ้านท่านคร  ตำบลเหนือเมือง  อำเภอเมือง  จังหวัดร้อยเอ็ด ในเดือน เมษายน พ.ศ.๒๕๒๗ ได้ย้ายเข้าที่ตั้งชั่วคราวที่ มณฑลทหารบกที่ ๒๒ ค่ายสรรพสิทธิประสงค์  อำเภอวารินชำราบ   จังหวัดอุบลราชธานี   ต่อมาในเดือน   กรกฎาคม  ๒๕๒๗   ได้ย้ายเข้าที่ตั้งชั่วคราวที่   ค่ายสมเด็จพระพุทธยอดฟ้าจุฬาโลกมหาราช    ตำบลโพธิ์สัย   อำเภอศรีสมเด็จ   จังหวัดร้อยเอ็ด  และในเดือน   มีนาคม  พ.ศ.๒๕๒๙   ย้ายเข้าที่ตั้งปกติถาวรที่   ค่ายประเสริฐสงคราม   บ้านท่านคร   ตำบลเหนือเมือง   อำเภอเมือง   จังหวัดร้อยเอ็ด   ซึ่งในขณะนั้นใช้ชื่อหน่วยว่า   แผนกการฝึกกำลังสำรองจังหวัดทหารบกร้อยเอ็ด  โดยได้รับโอนงานการฝึกนักศึกษาวิชาทหาร  จาก  มณฑลทหารบกที่  ๒๒  มาดำเนินการตั้งแต่ ปี พ.ศ.๒๕๒๙  จำนวน  ๓  จังหวัด  คือ  จังหวัดร้อยเอ็ด,  จังหวัดยโสธร  และจังหวัดกาฬสินธุ์  ต่อมา  เมื่อ ปี  พ.ศ.๒๕๓๐  กองทัพบก   ได้แต่งตั้งให้   พ.ท.เฉลิมพล    ภิรมย์ไกรภักดิ์    มาดำรงตำแหน่ง  หัวหน้าแผนกการฝึกกำลังสำรองจังหวัดทหารบกร้อยเอ็ด  เป็นคนแรก ในวันที่ ๙  เดือน  พฤษภาคม  พ.ศ.๒๕๓๓  แผนกการฝึกกำลังสำรองจังหวัดทหารบกร้อยเอ็ด  ได้รับอนุมัติให้เปลี่ยนชื่อนามหน่วยเป็น  หน่วยฝึกนักศึกษาวิชาทหารจังหวัดทหารบกร้อยเอ็ด  และต่อจากนั้น  ในปี พ.ศ.๒๕๓๔  กองทัพบก  ได้ส่งมอบโอน  จังหวัดกาฬสินธุ์   ให้ไปอยู่ในความรับผิดชอบการฝึกวิชาทหารของ   มณฑลทหารบกที่  ๒๓   จังหวัดขอนแก่น    จึงเหลือสถานศึกษาที่อยู่ในความรับผิดชอบของหน่วยฝึกนักศึกษาวิชาทหาร  จำนวน  ๒  จังหวัด คือ  จังหวัดร้อยเอ็ด  และจังหวัดยโสธร ในวันที่ ๑ เดือน ตุลาคม พ.ศ.๒๕๕๘ หน่วยฝึกนักศึกษาวิชาทหารจังหวัดทหารบกร้อยเอ็ด   ได้รับอนุมัติให้เปลี่ยนชื่อนามหน่วยเป็น  หน่วยฝึกนักศึกษาวิชาทหารมณฑลทหารบกที่ ๒๗ ปัจจุบัน  หน่วยฝึกนักศึกษาวิชาทหารมณฑลทหารบกที่ ๒๗     มีสถานศึกษาวิชาทหาร   ในความรับผิดชอบ จำนวนทั้งสิ้น ๑๒๕  สถานศึกษา จาก  ๒ จังหวัด  และมีนักศึกษาวิชาทหาร  ชั้นปีที่  ๑ - ๕  จำนวนทั้งสิ้น  ๖,๓๙๕  นาย  โดยมี  พ.ท. คมวัชรินทร์ กอทอง เป็น ผู้บังคับหน่วยฝึกนักศึกษาวิชาทหาร     มณฑลทหารบกที่ ๒๗

วิสัยทัศน์หน่วย เป็นหน่วยงานที่มีประสิทธิภาพ ในการผลิตกำลังพลสำรอง ในพื้นที่รับผิดชอบ ตลอดจนเสริมสร้างความศรัทธาเชื่อมั่นต่อสถานศึกษาวิชาทหารและประชาชน

ภารกิจหน่วย อำนวยการประสานงานและดำเนินการฝึกนักศึกษาวิชาทหารในเขตพื้นที่ จังหวัดร้อยเอ็ด และ ยโสธร ตลอดจนการดำเนินการฝึกศึกษาหลักสูตรอื่นๆ ตามที่ได้รับมอบหมาย

รายนาม ผู้บังคับบัญชา เกียรติประวัติหน่วย